REFERAT DE APROBARE
                  Subsemnatul  Bucuroiu Constantin,  primarul orașului Boldești – Scăeni supun Consiliului Local spre analiză și aprobare “Proiectul de hotărâre privind aprobarea  contului de execuție al bugetului de venituri și cheltuieli și a bugetului împrumutului intern ale orașului Boldești-Scăeni la data de 31.12.2023 “ .

                   În baza Ordonanței de Urgență nr.57/2019 – privind Codul administrativ și a Legii nr.273/2006 – privind finanțele publice locale, în vederea  susținerii proiectului de hotărâre prezint în anexă execuția bugetară  a orașului Boldești – Scăeni  la 31 decembrie 2023.

                    Din analiza execuției bugetare a orașului Boldești – Scăeni la 31 decembrie 2023 se constatau  următoarele referitor la cele două secțiuni bugetare:
SECȚIUNEA DE FUNCȚIONARE BUGET LOCAL
             Veniturile totale realizate în perioada analizată  față de prevederile bugetare sunt în procent de 91,9 % din care venituri proprii în procent de 90,5 %,  sume defalcate din TVA în procent de 98,9%,  subvenții de la bugetul de stat în procent de 99,3% și subvenții de la alte administrații în procent de 73,9%.

            Analizând încasările veniturilor secțiunii de funcționare (91,9%) se constată că sunt contribuabili persoane fizice și persoane juridice care au achitat în intregralitate debitele anului curent până la data de 31.03.2023 pentru a beneficia de bonificația acordată prin hotărâre a Consiliului Local .
             Pentru încasarea veniturilor proprii restante s-au luat măsuri pentru punerea în aplicare a prevederilor Legii nr.207/2015 privind Codul de procedură fiscală,  respectiv somații și titluri executorii urmate de rețineri pentru veniturile din salarii, pensii  și conturi bancare atât la  persoanele fizice cât și la persoane juridice.
            În perioada 01.01.2023- 31.12.2023 s-au derulat un număr de  223 popriri pe pensii, salarii și conturi bancare  la persoane fizice și juridice pentru debite restante la impozite și taxe locale, amenzi de circulatie și alte amenzi, popriri urmate de încasări efective ale debitelor restante.
               De menționat este și faptul că în urma efectuării popririlor,  unii contribuabili s-au prezentat la sediul instituției și au achitat integral debitele restante aferente bunurilor aflate în proprietate, excepție făcând debitorii înregistrați cu amenzi.
               În perioada 01.01.2023-31.12.2023  urmare  a activității de executare  silită s-a încasat suma de 831.694,58  lei reprezentând impozite, taxe locale  și amenzi atât de la persoane fizice cât și de la  persoane juridice .              Persoanelor fizice care nu își achită  amenzile în termen de 30 de zile de la rămânerea definitivă a sancțiunii și nu există posibilitatea execută-

rii silite, li se aplică prevederile art.9 alin.3 din OG nr.2/2001 - privind  regi-

mul juridic al contravențiilor.   
               În perioada 01.01.2022-31.12.2023 au fost  întocmite cereri   de chemare în judecată pentru sesizarea instanței în vederea înlocuirii  amenzii cu sancțiunea obligării contravenientului la prestarea unei activități în folosul comunității pentru un numar de 184 de procese verbale de amenzi.   
               Activitatea de executare silită pentru persoanele fizice este un obiectiv permanent al compartimentului de specialitate din cadrul instituției.

               În cazul persoanelor juridice aflate în stare de insolvență  instituția noastră este înscrisă la masa credală  pentru :

-SC NET WORK PRESS cu suma de 394 lei
-SC ROVIT Valea Călugărească cu suma de 125.282 lei
-PSV COMPANY cu suma de 21.192 lei  
-SC ANTRAX DISTRIBUTION SRL cu suma de 8.404 lei
-SC ENERGOPETROL CAMPINA cu suma de 29.867 lei
-SC FLASIM COM cu suma de 1.801 lei

-SC EDEN GARDEN cu suma de 93.250 lei

-SC ENERGOCONSTRUCTIA SA cu suma de 1.812 lei

-SC NOIL PROD PAN IMPEX SRL cu suma de 75.522 lei

-SC FABISSIMO GROUP SRL cu suma de 6.507 lei       
-SC LEMAR SRL cu suma de 80.803 lei  
-SC MUSOIU IMPEX cu suma de 1.578 lei                  
          Dintre societățile comerciale mai sus menționate SC ROVIT Valea Călugărească  și PSV COMPANY au intrat în program de reorganizare.

 Până în prezent conform prevederilor legale SC ROVIT Valea Călugărească și-a achitat conform graficului din debitele înscrise la masa credală, a efectuat plăți și din debitele ulterioare  inclusiv pentru primul termen al anului 2023. 
          PSV COMPANY a intrat în faliment  și  până în prezent  în anul curent nu a achitat nici un debit restant. Tot în faliment a intrat și SC NET WORK PRESS .
          La data de 31.12.2023  societățile  comerciale care figurează cu debite restante mai importante sunt :   SC PAPIR ROTHERRA SRL-44.948 lei,
SC TOTAL ELECTRONIC SRL-134.980 lei, SC RAD SRL-38.860 lei,  SC TRON PROD SRL-10.168 lei, SC CRISCO PLUS INVEST SRL-3.159 lei ,  SC MARVALTIN SRL-10.950 lei,   SC SIM IMPEX SRL-2.080 lei , SC REGIONAL ECO RECYCLING SRL-55.864 lei și SC LUCKSIM TRADE INVEST SRL -4.680 lei
          Împotriva societăților mai sus menționate care au înregistrat debite restante aferente   anului curent   au început  procedurile de executare silită urmând aplicarea prevederilor Codului de Procedură Fiscală respectiv somații și titluri executorii urmate de popriri pe conturile bancare .   
          La finele lunii decembrie erau înregistrate debite neîncasate venituri din concesiuni și inchirieri inclusiv majorări în sumă de 1.419.880,05   lei repartizate astfel:

* 68.554,11  lei  debite restante persoane fizice din care menționăm restanțieri cu sume importante :

-Tudorache Gabriela-24.946 lei
-Cercel Lucia Florentina-5.935,48 lei

-Tudor Laura-2.683,00 lei

-Dragoi Florentina-2.896,92 lei
-Grigore Mariana-2.800 lei

-Oprisan Elena Zanuba-3.218,50 lei

-Gheorghe Somna-3.411,00 lei

-Marin Mitica Razvan-2.804,55 lei

-Marin Petre-1.676,40 lei

-Constantin Cornel-9.303,99 lei

-Pal Claudia-2.248,47 lei

-Oprisan Florin-2.155,80 lei

          Referitor la doamna Tudorache Gabriela  s-au întreprins acțiuni în instanță  pentru recuperarea debitelor și evacuare. S-a obținut sentința pentru achitarea debitelor restante, sentință  înaintată  executorului judecătoresc pentru punerea în aplicare, până în prezent s-a recuperat suma de 370 lei achitată la casieria instituției.

         În cursul lunii iunie 2022 executorul judecătoresc Matei Sebastian a comunicat încetarea executării silite  împotriva debitorului Tudorache Gabriela întrucât executarea nu poate fi efectuată  din cauza lipsei de bunuri urmăribile ale debitorului.
            Urmare a verificărilor efectuate de către instituția noastră s-a constatat faptul că susnumita are venituri salariale și s-a efectuat solicitare la executorul judecătoresc pentru reluarea executării. Până în prezent nu s-au  recuperat  debite. 
 *1.351.325,94 lei  debite restante persoane juridice  din care restanțieri mai importanți sunt: 
-SC TOPEDYS GROUP-36.787 lei
-SC EDEN GARDEN-23.972 lei,societate intrata în faliment 
-SC JOVILA CONSTRUCT SRL-1.189.560,90 lei
-Stan Mariana «Boldi » 6.264,74 lei

-SC STEF CLUB SRL-4.805 lei
-SC KLAMUSS SRL-6.134,34 lei

-PSV COMPANY SA societate în faliment-9.487 lei
-SC FABISSIMO GROUP SRL-6.507 lei

-SC MARVALTIN SRL-3.564,26 lei

-SC DIVINE IDEAL SALON SRL-4.765,10 lei

-SC CASY IMPEX  SRL-5.513,95 lei 

- SC PLANNER EXPERT SRL- 1.244,99 lei

-CLUBUL SPORTIV PETROLUL -2.400 lei

-SC ROSE DESIGN SRL-1.571,75 lei

-IPJ PRAHOVA-1.492,51lei

-SC IUL RUB TAXI SRL-1.042,27 lei 

           Având în vedere debitele restante, societăților comerciale mai sus  menționate li s-a făcut cunoscută  intenția instituției noastre de a rezilia contractele de concesiune și închiriere.
            Pentru SC EDEN GARDEN; SC TOPEDYES GROUP; SC STEF CLUB SRL; Stan Mariana «Boldi »; SC KLAMUSS SRL s-au întreprins acțiuni în instanță  pentru emiterea titlurilor executorii privind recuperarea debitelor, însă cum am mai menționat SC EDEN GARDEN a intrat în insolvență,  apoi în faliment, acțiunea în instanță rămânând fără obiect.
Acțiunile  pentru recuperarea debitelor referitoare la societățile menționate mai sus au fost soluționate și au fost transmise la Executorul Judecătoresc pentru punerea în aplicare. Până în prezent nu s-au efectuat recuperări de sume.
           În vederea  recuperării debitului aferent contractului de concesiune încheiat cu SC JOVILA CONSTRUCT SRL Ploiești pentru serviciul de apă pe rolul Tribunalului Prahova se află dosarul nr.3790/105/2022, nesoluționat până în prezent . Următorul termen este stabilit pentru 22.02.2024 având ca obiect efectuarea raportului de expertiză.
          Pentru  persoanele fizice care au avut neachitate debite din contracte de concesiune și închiriere s-a obținut în instanță rezilierea contractelor.

         Pentru beneficiarii de contracte de concesiune ale căror contracte au fost reliziate în instanță, care nu si-au achitat debitele stabilite în sentința judecătorească, instituția a înaintat documentele pentru recuperarea debitelor către executorii judecătoresti. Până în prezent recuperare a fost efectuată  de la doamna Gheorghe Somna și domnul Marin Petre.
           La 31 decembrie 2023 cheltuielile s-au realizat  în procent de 91,4%.

          În perioada 01.01.2023-31.12.2023 s-au realizat cheltuieli peste media cheltuielilor pe oraș la următoarele activități: ordine publică și siguranță națională 96,4% ; sănătate-95,3% ; asigurări și asistență socială-96,4% ; cultură, recreere și religie-92,1% și tranzacții privind datoria publică și împrumuturi-95,8%  și cheltuieli sub media cheltuielilor pe oraș la capitolele: autorități publice și acțiuni externe-91,0% ;   învățământ -84,5% ; alte servicii publice generale -80,3% ; locuințe ,servicii și dezvoltare publică-84,5% ; protecția mediului 69,8%  și  transport  90,7% .
         Excedentul secțiunii de funcționare realizat la finele lunii decembrie 2023 a fost în sumă  de 113.842,75 lei.  .
SECȚIUNEA DE DEZVOLTARE A BUGETULUI LOCAL
          Veniturile secțiunii de dezvoltare s-au realizat în procent de 64,8% .
          Veniturile  în sumă de 15.500.749 lei au fost constituite din   subvenții de la bugetul de stat în sumă de 7.645.193 lei,  venituri din valorificarea unor bunuri 119.043 lei, vărsăminte  din secțiunea de funcționare 430.000 lei și Fondul European De Dezvoltare Regională (FEDR ) 7.306.513 lei .
           Cheltuielile secțiunii de dezvoltare,  respectiv 17.057.285 lei s-au realizat în procent de 61,7%  repartizat pe capitole în modul următor :

- Autorități publice și acțiuni externe-16,4%
- Învățământ-66,3%
- Cultură, recreere și religie-67,7%
- Locuințe  servicii și dezvoltare publică-2,6%
- Protecția mediului-64,2%
- Transport-0%   
          Deficitul  secțiunii de dezvoltare realizat la finele lunii decembrie 2023 a fost în sumă de 1.556.536,56 lei.
SECȚIUNEA DE DEZVOLTARE

A BUGETULUI CREDITELOR INTERNE

         Veniturile în sumă de 7.884.600 lei s-au realizat în procent de 100,0% și au fost constituite din Sume aferente împrumuturilor contractate conform OUG nr.83/2021 în sumă  de 5.888.066 lei și Sume aferente  împrumuturilor contractate conform OUG nr.24/2023 în sumă de 2.000.000 lei.
       Cheltuielile secțiunii de dezvoltare,  respectiv 5.343.806 lei s-au realizat în procent de 67,7%  repartizat pe capitole în modul următor :

- Învățământ-12,4%

- Cultură, recreere și religie-87,1%

- Protecția mediului-29,4%
- Transport-78,3%

      Excedentul secțiunii de dezvoltare  realizat la finele lunii decembrie 2023 a fost în sumă de 2.544.260,23 lei.
         Anexez :

                  Execuția bugetară a orașului la data de 31.12.2023
                  Lista scutiri pentru anul  2023

                  Centralizator bonificații acordate în anul 2023

         Luând în considerare cele prezentate mai sus putem aprecia că execuția bugetară a orașului este « Corespunzătoare » .
                                                                         PRIMAR.
                                                           CONSTANTIN BUCUROIU

Consiliului Local al orașului Boldești-Scăeni
